सिटी रिपोर्टर } चुनौतियांकितनी ही क्यों हो। एक औरत ही
सिटी रिपोर्टर } चुनौतियांकितनी ही क्यों हो। एक औरत ही ऐसी है जो अगर अपनी हिम्मत बरकरार रखे तो उन चुनौतियों का बखूबी सामना कर सकती है। यह कहना है चंडीगढ़ की पूर्व मेयर पंजाब कला परिषद की पूर्व चेयरपर्सन बीबी हरजिंदर कौर का। मौका था अंतरराष्ट्रीय महिला दिवस के उपलक्ष्य में वी-अ ग्रुप ऑफ इंडियन कंटेम्परेरी वुमन आर्टिस्ट द्वारा आयोजित 15वीं ऑल इंडिया वुमन आर्टिस्ट्स एनुअल एग्जिबीशन 2017 की क्लोजिंग सेरेमनी का। जहां बीबी हरजिंदर कौर चीफ गेस्ट के तौर पर पहुंची थीं। बीबी ने कहा कि वी ग्रुप सिर्फ एक ग्रुप नहीं, एक इंस्टीट्यूट है। वे बोलीं कि इस इंस्टीट्यूट को 15 साल हो गए हैं और इसकी संस्थापक साधना संगर ने यह साबित कर दिया है कि एक औरत चाहे तो कुछ भी कर सकती है। भावना और संभावना के बीच साधना होती है। जीवन में हमारा लक्ष्य तभी पूरा होता है जब हम उसके लिए साधना करते हैं। इस मौके पर गवर्नमेंट आर्ट कॉलेज सेक्टर-10 के प्रोफेसर रविंदर शर्मा गेस्ट ऑफ ओनर थे। वे बोले कि अकसर हमने लोगों को कहते सुना है कि हमारी बेटियां बेटों जैसी हैं। पर मैं कहूंगा कि लोगों के बेटे मेरी बेटियां जैसे हैं और मेरी बेटियां भी यही कहती हैं। इस दौरान एग्जिबीशन के पहले दिन हुई अवॉर्ड सेरेमनी की वीडियो भी इस दौरान दिखाई गई। इस मौके पर ग्रुप के सभी वॉलंटियर्स को सम्मानित भी किया गया।
8 मार्च 2003 को स्थापित हुआ था “वी’ ग्रुप
इसकार्यक्रम के दौरान साधना संगर ने अपने 15 साल के सफर को शेयर किया। उन्होंने बताया कि अंतरराष्ट्रीय महिला दिवस पर 8 मार्च 2003 को “वी’ ग्रुप की स्थापना हुई थी। अब तक उन्हें कई चुनौतियों का सामना करना पड़ा। बावजूद इसके अब तक का सफर बेहद खूबसूरत रहा। वे बोलीं हमने प्रतिभावान महिलाओं को नया आत्मविश्वास दिया। हमने कोशिश की है कि उभरते कलाकारों को सीखने का मौका मिले। साधना ने कहा कि यह हमारे लिए खुशी की बात है कि अब पूरे देश में हमारा ग्रुप मशहूर है। देश के कोने-कोने से महिलाएं कॉल करती हैं, हमसे जुड़ना चाहती हैं। इस मौके पर मौजूद सिटी बेस्ड आर्टिस्ट गुरमीत गोल्डी ने कहा कि पिछले कई साल से वह इस ग्रुप के साथ काम कर रही हैं। जब सब औरतें मिलकर काम करती हैं तो हौसला और बुलंद हो जाता है। यहां सब लोग आइडिया शेयरिंग के साथ काम करते हैं।
अंतरराष्ट्रीय महिला दिवस के उपलक्ष्य में वी-अ ग्रुप ऑफ इंडियन कंटेम्परेरी वुमन आर्टिस्ट द्वारा आयोजित 15वीं ऑल इंडिया वुमन आर्टिस्ट्स एनुअल एग्जिबीशन 2017 की क्लोजिंग सेरेमनी हुई।
closing ceremony
औरत हिम्मत रखे तो चुनौतियों का सामना कर सकती हैं
hin_Deva hin_Deva hin_Deva hin_Deva bho_Deva eng_Latn hin_Deva